Föstudaginn 21. desember útskrifaði Fjölbrautaskóli Snæfellinga ellefu nemendur með stúdentspróf , þar af luku 6 nemendur stúdentsprófi á þremur og hálfu ári . Við upphaf útskriftarathafnar fluttu Hólmfríður Friðjónsdóttir , kennari við skólann og Diljá Dagbjartsdóttir , nemandi nokkur jólalög á flygil og þverflautu . Síðar við athöfnina flutti Viktoria Kay , nýstúdent Preludiu í C-major eftir Johan Sebastian Bach á flygilinn . Valgerður Ósk Einarsdóttir dönskukennari kvaddi nýstúdenta fyrir hönd starfsfólks skólans og því næst flutti Ísak Hilmarsson , nýstúdent kveðjuávarp til starfsfólks . Að lokum veitti Guðbjörg Aðalbergsdóttir , skólameistari Birni Ásgeiri Sumarliðasyni viðurkenningu fyrir störf sín á þágu Nemendafélags Fjölbrautaskóla Snæfellinga en hann var fyrsti forseti þess . Ísak Hilmarsson , nemandi á félagsfræðibraut og náttúrufræðibraut hlaut sex verðlaun við útskrift sína úr skólanum . Fyrir hæstu einkunn á stúdentsprófi fékk hann verðlaun sem gefin eru af sveitarfélögunum sem standa að skólanum þ.e. Grundarfjarðarbæ , Helgafellssveit , Stykkishólmsbæ og Snæfellsbæ . Fyrir góðan árangur í íslensku , raungreinum og stærðfræði fékk hann verðlaun frá Fjölbrautaskóla Snæfellinga . Fyrir góðan árangur í dönsku hlaut hann verðlaun frá Danska sendiráðinu og fyrir góðan árangur í þýsku fékk hann verðlaun frá Þýska sendiráðinu . Friðrik Páll Friðriksson , nemandi á félagsfræðibraut fékk þrenn verðlaun fyrir góðan árangur í ensku og samfélagsgreinum frá Fjölbrautaskóla Snæfellinga og Sendiráði Kanada Einnig fékk Björn Ásgeir Sumarliðason viðurkenningu fyrir störf sín á þágu Nemendafélags Fjölbrautaskóla Snæfellinga . Nemendur sem útskrifuðust með stúdentspróf af náttúrufræðibraut eru þau Heiða Steinsson , Sædís Alda Karlsdóttir og Viktoria Kay . Af félagsfræðibraut útskrifuðust Björn Ásgeir Sumarliðason , Drífa Árnadóttir , Friðrik Páll Friðriksson , Garðar Örn Tómasson , Heiðrún Höskuldsdóttir , Jóna Lind Bjarnadóttir og Ragnar Mar Sigrúnarson . Einn nemandi , Ísak Hilmarsson útskrifaðist af tveimur brautum , félagsfræðibraut og náttúrufræðibraut . Að dagskrá lokinni var gestum boðið upp á kaffiveitingar í boði Fjölbrautaskóla Snæfellinga .